INSET ร่วมนำเสนอข้อมูลงาน Opportunity Day
INSET ร่วมนำเสนอข้อมูลงาน Opportunity Day
10 มี.ค. 2564

ศักดิ์บวร พุกกะณะสุต กรรมการผู้จัดการ ร่วมด้วย วรางคณา เตไชยา รองกรรมการผู้จัดการฝ่ายบัญชีและการเงิน และ พิมวรินทร์ ลำภา นักลงทุนสัมพันธ์ บริษัท อินฟราเซท จำกัด (มหาชน) หรือ INSET นำเสนอข้อมูลบริษัทจดทะเบียนพบผู้ลงทุน (Opportunity Day) เผยผลการดำเนินงานในปี 2563 มีรายได้รวม 1,504 ล้านบาท วางเป้ารายได้ปีนี้เติบโต 15-20% โดยได้รับแรงหนุนมาจากความต้องการ WFH มากขึ้นส่งผลให้ Data Center และ 5G มีอัตราการขยายตัวสูง เพื่อรองรับกับการทำงานในปัจจุบัน ส่วนแนวโน้มปีนี้ จะมีโอกาสได้รับงานประมูลอย่างต่อเนื่องมาเติม Backlog ปัจจุบัน Backlog 2,460 ล้านบาท ที่ทยอยรับรู้ได้ถึงปี 2565 ให้เติบโตอย่างแข็งแกร่ง